Document ID: 31993D0327

Odločba Komisije
z dne 13. maja 1993
o določitvi pogojev, pod katerimi morajo naročniki, ki izkoriščajo geografsko razmejena območja za odkrivanje ali pridobivanje nafte, plina, premoga ali drugega trdnega goriva, Komisiji sporočati podatke o oddajanju javnih naročil
(93/327/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/531/EGS z dne 17. septembra 1990 o postopkih oddaje javnih naročil naročnikov na področjih vodnega gospodarstva, energetike, transporta in telekomunikacij [1], in zlasti členov 3(2)(b) in 32(4) do (7) Direktive,
ob upoštevanju mnenja Svetovalnega odbora za javna naročila,
ker člen 3(2)(b) Direktive 90/531/EGS določa, da morajo naročniki, ki geografsko razmejena območja izkoriščajo za odkrivanje ali pridobivanje nafte, plina, premoga in drugega trdnega goriva, Komisiji sporočati podatke o javnih naročilih, ki jih oddajo;
ker morajo navedeni podatki Komisiji omogočati, da opravlja svojo nalogo spremljanja uporabe prava Skupnosti in izdela statistične študije;
ker naj bi bila obveznost sporočanja podatkov o vsakem takem javnem naročilu omejena na javna naročila, katerih vrednost je dovolj visoka, to je vsa javna naročila, katerih vrednost presega 5 milijonov ECU;
ker naj bi za naročila v vrednosti od 400000 do 5 milijonov ECU zadoščali krajši redno posredovani podatki,
SPREJELA NASLEDNJO ODLOČBO:
Člen 1
Države članice zagotovijo, da naročniki, ki izvajajo eno ali več dejavnosti iz člena 3(1) Direktive 90/531/EGS za vsa javna naročila, ki jih oddajo in katerih vrednost (določena v skladu s členom 12 navedene Direktive) presega 5 milijonov ECU, v 48 dneh od dneva, ko je bilo javno naročilo oddano, Komisiji sporočijo vse podatke, določene v prilogi k tej direktivi.
Člen 2
Za javna naročila v vrednosti od 400000 do 5 milijonov ECU naročniki, ki so opredeljeni v členu 1:
1. hranijo podatke iz točk 1 do 9 Priloge za vsako javno naročilo najmanj štiri leta od dneva, ko je bilo naročilo oddano;
2. pošljejo te podatke Komisiji na njeno zahtevo takoj ali najpozneje v 48 dneh od konca koledarskega četrtletja, v katerem je bilo javno naročilo oddano.
Člen 3
Ta odločba se uporablja za naročila, oddana po 1. januarju 1993.
Člen 4
Ta odločba je naslovljena na države članice.
V Bruslju, 13. maja 1993

Labels: 12
3
14